રાજ્યના સ્ટેટ ઇમરજન્સી ઓપરેશન સેન્ટર દ્વારા મળતા અહેવાલો મુજબ આજે તા.૧૪/૦૯/૨૦૧૮ સુધીમાં રાજ્યના આણંદ, ગીર- સોમનાથ, ભરૂચ, નવસારી અને વલસાડ મળી કુલ પાંચ જિલ્લાઓમાં ૧૦૦ ટકાથી વધુ સરેરાશ વરસાદ થયો છે. સૌથી વધુ ગીર-સોમનાથ જિલ્લામાં ૧૩૯.૮૫ ટકા અને સૌથી ઓછો કચ્છ જિલ્લામાં ૨૬.૫૧ ટકા વરસાદ નોંધાયો છે. ઉપરાંત આણંદ જિલ્લામાં ૧૦૧.૮૦ ટકા, ભરૂચમાં ૧૦૧.૮૪ ટકા, નવસારીમાં ૧૦૯.૭૮ ટકા અને વલસાડ જિલ્લામાં ૧૦૧.૮૦ ટકા સરેરાશ વરસાદ થયો છે. આ ઉપરાંત રાજ્યના ૩૪ તાલુકાઓ એવા છે કે, જ્યાં ૧૦૦ ટકાથી વધુ સરેરાશ વરસાદ થયો છે.